تورکییه، گونئی سرحدین‌ده یارادیلماغا چالیشیلان ترور کوریدورونو یوخ ائتمک، بؤلگه‌یه باریش و دینجلیک گتیرمک آماجی ایله باشلادیلان باریش بولاغی عملیاتی حاقین‌دا تورکییه‌ده‌کی خاریجی نماینده‌لیکلری بیلگیلندیرمه‌یه داوام ائدیر.
بو چرچیوه‌ده، آوروپا بیرلیگی تورکییه نماینده‌لیگی باشقانی ائلچی کریستیان برگر، خاریجی ایشلر باخانلیغینا چاغیریلاراق داوام ائد‌ن عملیاتا و عملیاتین سببلرینه باغلی بیلگیلندیریلدی.
بیرلشمیش میللتلر تشکیلاتینین امنیت شوراسی عضوو اولان اؤلکه‌لرین آنکاراداکی دیپلوماتیک میسیون نماینده‌لری ده دونن عملیاتلا ایلگیلی بیلگیلندیریلمک آماجی ایله خاریجی ایشلر باخانلیغینا چاغریلمیشدی.
خاریجی ایشلر باخانی کؤمکچی سدات اؤنال، باخانلیغا گلن آمریکانین آنکارا سفیری دیوید مایکل ساترفیلد، فران‌سانین آنکارا ائلچیسی شارل فریس، بیرلشمیش کرال‌لیق آنکارا ائلچیسی دومینیک چیلکوت، روسیانین آنکارا ائلچیسی آلکسی یئرهوو و چینین آنکارا ائلچیلیگی ایش‌گۆدری جچنگ ویهوآنی بیلگیلندیرمیشدی.
بیرلشمیش میللتلر تشکیلاتینین امنیت شوراسی عضوو اؤلکه‌لر دیشیندا باخانلیغا چاغیریلاراق معلومات وئریله‌ن ائلچیلر آراسین‌دا ایرانین آنکارا ائلچیسی محمد فرازمند ده یئر آلمیشدی.
